techiaith/cofnodycynulliad_en-cy huggingface dataset:
English: The Member is absolutely right to look at whether there is duplication. I am frustrated to read from ASCL and to discuss with ASCL some of their concerns, for instance, of a duplication of roles, functions and spending from the regional consortia and individual local education authorities. Of course, regional consortia are run by local councils - they are the stakeholders, they hold the managing directors to account - and therefore it seems to me very concerning that in that governance arrangement they would allow for a duplication of spend across their own local authority and their regional consortia. So, I want to reassure the Member that we are constantly challenging LEAs and regional consortia around issues around delegation. Sixth forms, again, potentially, is a really challenging area about how we continue to provide access to post-compulsory education in a way that meets our Learning and Skills (Wales) Measure 2009 and meets the aspirations of our young people, who want a large selection of courses from which to choose, and how we can keep people in Wales. As a border Assembly Member, I'm very concerned that people choose to study post-16 over the border. We need to address that situation. I'm always very concerned that we ourselves as a department do all we can to get our money that we provide to schools out the door as quickly and as effectively and as efficiently as we possibly can.
Welsh: Mae'r Aelod yn gwbl iawn i edrych i weld a oes dyblygu'n digwydd. Rwy'n teimlo'n rhwystredig wrth ddarllen deunydd gan y Gymdeithas Arweinwyr Ysgolion a Cholegau a thrafod rhai o'u pryderon gyda hwy, er enghraifft, ynghylch dyblygu rolau, swyddogaethau a gwariant gan y consortia rhanbarthol ac awdurdodau addysg lleol unigol. Wrth gwrs, caiff consortia rhanbarthol eu rhedeg gan gynghorau lleol - hwy yw'r rhanddeiliaid, maent yn dwyn y rheolwyr gyfarwyddwyr i gyfrif - ac felly mae'n peri cryn bryder y byddent, yn eu trefniant llywodraethu, yn darparu ar gyfer dyblygu gwariant ar draws eu hawdurdod lleol a'u consortia rhanbarthol eu hunain. Felly, hoffwn sicrhau'r Aelod ein bod yn herio awdurdodau addysg lleol a'r consortia rhanbarthol yn gyson mewn perthynas â materion sy'n ymwneud â dirprwyo. Mae'r chweched dosbarth, unwaith eto o bosibl, yn faes heriol iawn o ran sut y gallwn barhau i ddarparu mynediad at addysg ôl-orfodol mewn ffordd sy'n bodloni ein Mesur Dysgu a Sgiliau (Cymru) 2009 ac yn bodloni dyheadau ein pobl ifanc, sy'n awyddus i gael dewis eang o gyrsiau i ddewis o'u plith, a sut y gallwn gadw pobl yng Nghymru. Fel Aelod Cynulliad etholaeth ar y ffin, mae'n peri cryn bryder i mi fod pobl yn dewis astudio cyrsiau ôl-16 dros y ffin. Mae angen inni fynd i'r afael â'r sefyllfa honno. Rwyf bob amser yn awyddus iawn i ni fel adran wneud popeth a allwn i sicrhau bod yr arian a ddarparwn i ysgolion yn eu cyrraedd mor gyflym ac mor effeithiol ac mor effeithlon â phosibl.
English: Diolch yn fawr, Llywydd. Minister, can I thank you very much for confirming that you've now heard from the finance Minister with a figure to be passported to you from the UK Government budget to meet - and I think; I'm just quoting you - that £47.7 million in full? It meets the costs of the pension hike in full. So, that's pleasing to hear. Can you tell me what steps you'll be taking to make sure that every penny that actually gets to schools will be spent in meeting the cost of the pensions uplift?
Welsh: Diolch yn fawr, Lywydd. Weinidog, a gaf fi ddiolch yn fawr i chi am gadarnhau eich bod bellach wedi clywed gan y Gweinidog cyllid ynglŷn â ffigur a fydd yn cael ei basbortio i chi o gyllideb Llywodraeth y DU i dalu - ac rwy'n credu; rwy'n eich dyfynnu - y £47.7 miliwn hwnnw yn llawn? Mae'n talu costau'r codiad pensiwn yn llawn. Felly, mae'n braf clywed hynny. A allwch ddweud wrthyf pa gamau y byddwch yn eu cymryd i sicrhau y bydd pob ceiniog sy'n cyrraedd yr ysgolion yn cael ei gwario i dalu cost y codiad pensiwn?
English: Okay. Let me make it absolutely clear: this money relates to teachers' pensions. The allocation is £47.7 million, and it is, indeed, to meet in full the identified additional estimated pressures for maintained schools and FE colleges in Wales. But let's be absolutely clear: it is the Welsh Government that are meeting these commitments in full. The money that has come down from Westminster has not met the bill for these changes, and it is the Welsh Government that is ensuring that the pressures are met in full. This breaks down as £42.1 million for maintained schools, including sixth forms, and £5.6 million for further education colleges. The changes to teachers' pensions will be implemented from the start of the new academic year in September. Therefore, this funding relates to the period September 2019 to March 2020, and the Welsh Government's officials will agree with local authorities the specific logistics of grant distribution to each authority over the next few weeks, and it will be done in a special grant via local education authorities that they have to spend for this purpose.
Welsh: O'r gorau. Gadewch imi ddweud yn gwbl glir: mae'r arian hwn yn ymwneud â phensiynau athrawon. £47.7 miliwn yw'r dyraniad, ac yn wir, fe'i dyrennir i gael gwared ar y pwysau ychwanegol a amcangyfrifir ar ysgolion a gynhelir a cholegau addysg bellach yng Nghymru. Ond gadewch imi ddweud yn gwbl glir: Llywodraeth Cymru sy'n cyflawni'r ymrwymiadau hyn yn llawn. Nid yw'r arian sydd wedi dod o San Steffan wedi talu'r bil am y newidiadau hyn, a Llywodraeth Cymru sy'n sicrhau bod y pwysau'n cael ei ddiwallu'n llawn. Mae'r arian yn cynnwys £42.1 miliwn ar gyfer ysgolion a gynhelir, gan gynnwys dosbarth chwech, a £5.6 miliwn ar gyfer colegau addysg bellach. Bydd y newidiadau i bensiynau athrawon yn cael eu rhoi ar waith o ddechrau'r flwyddyn academaidd newydd ym mis Medi. Felly, mae'r cyllid ar gyfer y cyfnod rhwng mis Medi 2019 a mis Mawrth 2020, a bydd swyddogion Llywodraeth Cymru yn cytuno gydag awdurdodau lleol penodol ar y logisteg benodol o ran dosbarthu grantiau i bob awdurdod dros yr ychydig wythnosau nesaf, a bydd hynny'n digwydd ar ffurf grant arbennig drwy'r awdurdodau addysg lleol y bydd yn rhaid iddynt ei wario at y diben hwn.
English: Well, the Member - . I accept that the Member is not attacking the principle of the PDG. Only yesterday, the First Minister answered a series of questions that talked about the impact of poverty on the life chances of those individuals who find themselves in those circumstances. And the £400 million plus that has been spent on the PDG since it was introduced in the last Assembly is just one attempt by the Government to try and level the playing field. But let's be absolutely clear: that is not the only source of funding that comes from Welsh Government to individual schools. We also have the school improvement grant, the education improvement grant. We have a specific grant that looks to address some of the logistical challenges and the teaching challenges of teaching in our small and rural schools. We have the business manager pilots, we have the class sizes grant, we have the additional learning needs money, we have the professional learning resources that have been sent to schools. So, there is a plethora of central funding that makes its way to schools, but, as I said, Suzy, I'm not immune to the challenges, the very real challenges, that are facing our school communities and our leaders who are working incredibly hard. But I don't think that the redistribution of the PDG is necessarily the way to solve those problems.
Welsh: Wel, mae'r Aelod - . Rwy'n derbyn nad yw'r Aelod yn ymosod ar egwyddor y grant datblygu disgyblion. Ddoe yn unig, atebodd y Prif Weinidog gyfres o gwestiynau ynglŷn ag effaith tlodi ar gyfleoedd bywyd unigolion yn yr amgylchiadau hynny. Ac nid yw'r £400 miliwn a mwy a wariwyd ar y grant datblygu disgyblion ers ei gyflwyno yn y Cynulliad diwethaf ond yn un ymdrech gan y Llywodraeth i geisio sicrhau chwarae teg yn hyn o beth. Ond gadewch imi ddweud yn gwbl glir: nid honno yw'r unig ffynhonnell o gyllid a ddaw gan Lywodraeth Cymru i ysgolion unigol. Hefyd, mae gennym y grant gwella ysgolion, y grant gwella addysg. Mae gennym grant penodol ar gyfer mynd i'r afael â rhai o'r heriau logistaidd a'r heriau addysgu mewn perthynas ag addysgu yn ein hysgolion bach a gwledig. Mae gennym gynlluniau peilot rheolwyr busnes, mae gennym y grant maint dosbarthiadau, mae gennym yr arian ar gyfer anghenion dysgu ychwanegol, mae gennym yr adnoddau dysgu proffesiynol sydd wedi'u hanfon i ysgolion. Felly, ceir llu o ffynonellau cyllid canolog sy'n cyrraedd ysgolion, ond fel y dywedais, Suzy, rwy'n ymwybodol o'r heriau, yr heriau gwirioneddol, sy'n wynebu ein cymunedau ysgol a'n harweinwyr sy'n gweithio'n anhygoel o galed. Ond ni chredaf mai ailddosbarthu'r grant datblygu disgyblion yw'r ffordd orau o ddatrys y problemau hynny o reidrwydd.
English: Thanks, Suzy Davies, for that question. Can I just say that my understanding of the situation in Gwynedd regarding the immersion unit is not as portrayed by the Member? There are ongoing discussions within Gwynedd county council, between the executive of the council and, indeed, my officials about the future of those services, recognising the important role that immersion units play for children who have potentially moved to the area or want to be able to acquire those skills, and the council is considering the future of those services actively. So, it's not as the Member has portrayed in the Chamber. With regard to remembering the bruising, well, he's not in his seat, but Alun Davies was the Minister responsible for the passage of most of that legislation, and I think he does remember that very well. You are right, the Government has committed £20 million to support the implementation of our transformational ALN agenda, working really hard to ensure its successful implementation, and clearly, the stated intent of that legislation is that all children, regardless of their additional learning needs, will have their needs met in full.
Welsh: Diolch am eich cwestiwn, Suzy Davies. A gaf fi ddweud nad yw fy nealltwriaeth o'r sefyllfa yng Ngwynedd o ran yr uned drochi yn cyfateb i'r hyn a ddisgrifiwyd gan yr Aelod? Mae trafodaethau'n mynd rhagddynt yng nghyngor sir Gwynedd, rhwng gweithrediaeth y cyngor, ac yn wir, fy swyddogion ynghylch dyfodol y gwasanaethau hynny, gan gydnabod rôl bwysig yr unedau trochi mewn perthynas â phlant sydd efallai wedi symud i'r ardal neu sydd am gael y sgiliau hynny, ac mae'r cyngor yn ystyried dyfodol y gwasanaethau hynny'n weithredol. Felly, nid yw'r sefyllfa'n cyfateb i'r hyn ddisgrifiwyd gan yr Aelod yn y Siambr. O ran cofio'r cyfnod anodd, wel, nid yw yn ei sedd, ond Alun Davies oedd y Gweinidog a oedd yn gyfrifol am hynt y rhan fwyaf o'r ddeddfwriaeth honno, a chredaf ei fod yn cofio hynny'n dda iawn. Rydych yn llygad eich lle, mae'r Llywodraeth wedi ymrwymo £20 miliwn i gefnogi'r broses o roi ein hagenda i weddnewid ADY ar waith, gan weithio'n galed iawn i sicrhau y caiff ei rhoi ar waith yn llwyddiannus, ac yn amlwg, y bwriad a nodwyd ar gyfer y ddeddfwriaeth honno yw bod anghenion pob plentyn, ni waeth beth fo'u hanghenion dysgu ychwanegol, yn cael eu diwallu'n llawn.
English: Thank you, Presiding Officer. Relating to your earlier announcement about covering the funding for the pension changes, I think schools across Wales are going to be breathing a sigh of relief on that one, so I welcome your announcement. Last year, a review showed that fining parents for taking children out of school in term time in Wales has had no effect on overall absence rates. Is it right that parents should be fined for taking their children out of the school for a week to take them on holiday?
Welsh: Diolch, Lywydd. O ran eich cyhoeddiad cynharach ynglŷn â'r cyllid i dalu am y newidiadau pensiwn, credaf y bydd ysgolion ledled Cymru yn rhoi ochenaid o ryddhad mewn perthynas â hynny, felly rwy'n croesawu eich cyhoeddiad. Y llynedd, dangosodd adolygiad nad yw dirwyo rhieni am dynnu plant o'r ysgol yn ystod y tymor yng Nghymru wedi cael unrhyw effaith ar gyfraddau absenoldeb yn gyffredinol. A yw'n iawn y dylai rhieni gael eu dirwyo am dynnu eu plant o'r ysgol am wythnos i fynd â hwy ar wyliau?
English: First of all, it's not just schools that are breathing a sigh of relief; I'm breathing a sigh of relief that the finance Minister has made these resources available. And it's remiss of me, I'm sure that the finance Minister will be more than happy to supply a note to Suzy Davies outlining the resources that the Welsh Government has had to find to make sure that this announcement has been able to be made today. With regard to fining parents, fining parents - . With regard to attendance at school, let's be absolutely clear that regular attendance at school is the most important thing a parent can do for their children's educational outcomes, and parents should make every effort when at all possible, unless a child is ill or there are circumstances beyond their control, that children should be in school. We leave it to the discretion of individual headteachers to be able to apply authorised absences, but local authorities will have and will continue to have the power to fine parents where they believe that that is an effective way to deal with non-attendance at school, and I would expect local authorities, in using such powers, to have worked for a long period of time with that family to ensure that school attendance is a priority.
Welsh: Yn gyntaf, nid ysgolion yn unig sy'n rhoi ochenaid o ryddhad; rwyf innau'n rhoi ochenaid o ryddhad am fod y Gweinidog cyllid wedi darparu'r adnoddau hyn. Ac rwyf ar fai, rwy'n siŵr y bydd y Gweinidog cyllid yn fwy na pharod i roi nodyn i Suzy Davies yn amlinellu'r adnoddau y bu'n rhaid i Lywodraeth Cymru ddod o hyd iddynt er mwyn gwneud yn siŵr fod modd gwneud y cyhoeddiad hwn heddiw. Mewn perthynas â dirwyo rhieni, mae dirwyo rhieni - . O ran presenoldeb yn yr ysgol, gadewch i mi ddweud yn gwbl glir mai presenoldeb rheolaidd yn yr ysgol yw'r peth pwysicaf y gall rhiant ei wneud i hybu canlyniadau addysgol eu plant, a dylai rhieni wneud pob ymdrech yn eu gallu, oni bai fod plentyn yn sâl neu lle ceir amgylchiadau y tu hwnt i'w rheolaeth, i sicrhau bod plant yn yr ysgol. Rydym yn gadael i benaethiaid unigol benderfynu defnyddio absenoldebau awdurdodedig, ond bydd gan awdurdodau lleol bŵer, a byddant yn parhau i fod â phŵer, i ddirwyo rhieni os ydynt yn credu bod honno'n ffordd effeithiol o ymdrin ag absenoldeb o'r ysgol, a buaswn yn disgwyl i awdurdodau lleol, wrth ddefnyddio pwerau o'r fath, fod wedi gweithio am gyfnod hir o amser gyda'r teulu hwnnw i sicrhau bod presenoldeb yn yr ysgol yn flaenoriaeth.
English: Thank you for that answer, Minister. You'd like to add an extra in-service training day to the Welsh school calendar. It doesn't seem fair that the state can deny a child five or six days of schooling, but if a parent does it to take them on a holiday they might otherwise not be able to afford, they face being fined. If schools are to have INSET days, would it not make sense to have each school take the INSET days in a five or six-day block? In consultation with parents, each school could decide which week to have the INSET training. That way, families could use that time to go on holiday outside of the peak school holiday times, and parents may feel less frustrated by the current unfairness of the system.
Welsh: Diolch am eich ateb, Weinidog. Rydych yn awyddus i ychwanegu diwrnod hyfforddiant mewn swydd ychwanegol at galendr ysgol Cymru. Nid yw'n ymddangos yn deg y gall y wladwriaeth amddifadu plentyn o bump neu chwe diwrnod o ysgol, ond os yw rhiant yn ei wneud er mwyn mynd â hwy ar wyliau na allent ei fforddio fel arall o bosibl, maent yn wynebu dirwy. Os yw ysgolion am gael diwrnodau HMS, oni fyddai'n gwneud synnwyr fod pob ysgol yn cymryd y diwrnodau HMS mewn blociau o bum neu chwe diwrnod? Drwy ymgynghori â'r rhieni, gallai pob ysgol benderfynu ym mha wythnos y dylent gynnal y diwrnodau HMS. Fel hynny, gallai teuluoedd ddefnyddio'r amser hwnnw i fynd ar wyliau y tu allan i gyfnodau brig gwyliau ysgol, ac efallai y bydd rhieni yn teimlo'n llai rhwystredig ynghylch annhegwch presennol y system.
English: Well, the Member will be aware that we're currently out to consultation with regard to an additional INSET day. We are doing that because what I think parents want most of all is absolute certainty that our teaching profession is ready for the implementation of our new curriculum. But the consultation also gives us an opportunity to explore whether there is a possibility that we can have greater coherence about how individual schools use their INSET days. I do not believe changing INSET days is an answer to the very real problem that some families face in terms of the practices of holiday companies that up their prices significantly during the school holidays - in some cases almost doubling the price of a break, depending on when the school holidays fall.
Welsh: Wel, bydd yr Aelod yn ymwybodol ein bod yn ymgynghori ar hyn o bryd mewn perthynas â diwrnod HMS ychwanegol. Rydym yn gwneud hynny gan mai'r hyn y mae rhieni yn awyddus i'w gael yn anad dim yn fy marn i yw sicrwydd llwyr fod ein proffesiwn addysgu yn barod ar gyfer gweithredu ein cwricwlwm newydd. Ond mae'r ymgynghoriad hefyd yn gyfle inni ymchwilio i weld a oes posibilrwydd y gallwn sicrhau mwy o gysondeb o ran sut y bydd ysgolion unigol yn defnyddio eu diwrnodau HMS. Ni chredaf fod newid diwrnodau HMS yn ateb i'r broblem real iawn y mae rhai teuluoedd yn ei hwynebu yn sgil arferion cwmnïau gwyliau sy'n codi eu prisiau'n sylweddol yn ystod gwyliau ysgol - mewn rhai achosion bron yn dyblu pris gwyliau, yn dibynnu ar ba bryd y bydd gwyliau ysgol.
English: Thank you for that answer, Minister. There's no denying that teachers are very, very busy during term time, and are possibly feeling under more pressure because of the pressure on education spending, but having INSET days spread throughout the year, forcing many parents to use up a week or more of their annual leave in a way that is basically useless to the family, does make some working families feel that the education system is indifferent to the impact that these days have on them. Some working parents may only have as little as four weeks' holiday a year if they're working full-time. They wonder, as I do, why teacher training takes place during term time, when teachers have three months' worth of holiday each year.
Welsh: Diolch am eich ateb, Weinidog. Ni ellir gwadu bod athrawon yn brysur iawn yn ystod y tymor, ac o bosibl yn teimlo dan fwy o bwysau oherwydd y pwysau ar wariant ar addysg, ond mae gwasgaru diwrnodau HMS drwy gydol y flwyddyn, gan orfodi llawer o rieni i ddefnyddio hyd at wythnos neu fwy o'u gwyliau blynyddol mewn ffordd sy'n gwbl ddiwerth i'r teulu yn y bôn, yn gwneud i rai teuluoedd sy'n gweithio deimlo nad yw'r system addysg yn malio am yr effaith a gaiff y diwrnodau hyn arnynt. Mae'n bosibl na fydd gan rai rhieni sy'n gweithio fwy na phedair wythnos o wyliau y flwyddyn os ydynt yn gweithio amser llawn. Maent hwy, fel finnau, yn meddwl tybed pam fod hyfforddiant athrawon yn digwydd yn ystod y tymor, pan fo athrawon yn cael gwerth tri mis o wyliau bob blwyddyn.
English: Can I say - ? Teacher training, in good schools, happens every single day of the week, because a good teacher knows that the lessons they teach tomorrow will be better than the lessons they teach today. We are consulting on an extra INSET day, because what I know, from speaking to the parents that I meet, what they want to do is to ensure that their children are in receipt of a first-class education system, and we need our profession to be ready for our new curriculum reforms.
Welsh: A gaf fi ddweud - ? Mae hyfforddiant athrawon, mewn ysgolion da, yn digwydd bob dydd o'r wythnos, gan fod athrawon da yn gwybod y bydd y gwersi y maent yn eu rhoi yfory yn well na'r gwersi y maent yn eu rhoi heddiw. Rydym yn ymgynghori ar ddiwrnod HMS ychwanegol, gan y gwn, o siarad â'r rhieni rwy'n cyfarfod â hwy, mai'r hyn y maent yn awyddus i'w wneud yw sicrhau bod eu plant yn cael system addysg o'r radd flaenaf, ac mae arnom angen i'n proffesiwn fod yn barod ar gyfer diwygiadau ein cwricwlwm newydd.
English: Thank you very much for that response. Now, the Welsh in education strategic plans, as you've mentioned, which have been approved by your Government, do show a great variation in the plans of councils across Wales, and within the South Wales West region in particular. The plan for Bridgend is very disappointing as compared to other councils. Only 7.5 per cent of seven-year-old children receive Welsh-medium education in Bridgend, and there's been virtually no progress made during the current planning period. This compares with a target of 16 per cent in Swansea and a target of 22 per cent in Neath Port Talbot next door. Do you agree that the WESPs have been a complete failure in areas such as Bridgend, as your Government aims towards a million Welsh speakers?
Welsh: Diolch yn fawr am yr ateb yna. Nawr, mae'r cynlluniau strategol Cymraeg mewn addysg, fel dŷch chi wedi ei ddweud, sydd wedi'u cymeradwyo gan eich Llywodraeth chi, yn dangos amrywiaeth enfawr yng nghynlluniau cynghorau ar draws Cymru ac o fewn rhanbarth y de-orllewin yn benodol. Mae cynllun cyngor Pen-y-bont ar Ogwr yn hynod o siomedig o'i gymharu gyda chynghorau eraill. Dim ond 7.5 y cant o blant saith mlwydd oed sy'n derbyn addysg Gymraeg ym Mhen-y-bont, a braidd dim cynnydd wedi'i wneud yn ystod y cyfnod cynllunio presennol. Mae hyn yn cymharu gyda tharged o 16 y cant yn Abertawe, a tharged o 22 y cant yng Nghastell-nedd Port Talbot drws nesaf. Ydych chi'n cytuno bod y cynlluniau strategol Cymraeg mewn addysg wedi bod yn fethiant llwyr mewn llefydd fel Pen-y-bont ar Ogwr, wrth i'ch Llywodraeth anelu at filiwn o siaradwyr Cymraeg?
English: Well, Dai, as I've said, the plans have been approved. My understanding of the situation in Bridgend is that the authority has committed to expanding Welsh-medium provision in its band B programme, with a commitment to a new Welsh-medium school in the west of the authority, where there are new housing developments in the lower Ogmore valley. Furthermore, approval in principle of £2.6 million for the Welsh-medium and childcare offer, for the capital grants element of that, has been granted to the authority, to expand Welsh-medium childcare provision in four areas of the greatest demand, namely Bettws, Ogmore, Porthcawl and central Bridgend, in order to further support the growth of Welsh-medium education. You will be glad to hear that. And I will be constantly challenging local authorities to ensure that their ambition matches my ambition for the opportunities afforded to parents to make this positive choice of educating their children through the medium of Welsh.
Welsh: Wel, Dai, fel y dywedais, mae'r cynlluniau wedi eu cymeradwyo. Fy nealltwriaeth i o'r sefyllfa ym Mhen-y-bont ar Ogwr yw bod yr awdurdod wedi ymrwymo i ehangu'r ddarpariaeth cyfrwng Cymraeg yn eu rhaglen band B, gydag ymrwymiad i ysgol cyfrwng Cymraeg newydd yng ngorllewin yr awdurdod, lle ceir datblygiadau tai newydd yn rhan isaf cwm Ogwr. Yn ychwanegol at hynny, rhoddwyd cymeradwyaeth mewn egwyddor i'r awdurdod mewn perthynas â'r £2.6 miliwn ar gyfer y cynnig cyfrwng Cymraeg a gofal plant, ar gyfer yr elfen grantiau cyfalaf o hwnnw, er mwyn ehangu darpariaeth gofal plant cyfrwng Cymraeg mewn pedair ardal lle mae'r galw mwyaf, sef Betws, Ogwr, Porthcawl a chanol Pen-y-bont ar Ogwr, er mwyn cefnogi twf addysg cyfrwng Cymraeg ymhellach. Fe fyddwch yn falch o glywed hynny. A byddaf yn herio awdurdodau lleol yn gyson i sicrhau bod eu huchelgais yn cyfateb i fy uchelgais innau ar gyfer y cyfleoedd a roddir i rieni wneud y dewis cadarnhaol hwn i addysgu eu plant drwy gyfrwng y Gymraeg.